Bjørg Simonsen

Bjørg Simonsen (født 17. april 1937) er en norsk politiker (Arbeiderpartiet). Hun har vært statssekretær i Samferdselsdepartementet og ordfører i Rana. 

Simonsen var medlem av formannskapet i Rana kommune 1968–1975, ordfører i Rana kommune (1976–1985) og statssekretær i Samferdselsdepartementet i perioden 1988–1989. 

I perioden 1986-88 var hun landssjef for Norges KFUK-speidere.

Fra 1989 til 2004 var hun avdelingsdirektør i Nasjonalbiblioteket. Mellom 1995 og 2005 var hun medlem av bedriftsforsamlingen i Telenor. Fra januar 2004 har Simonsen vært styreleder for Nordland Teater.

Etter 22 års fravær vendte hun tilbake til lokalpolitikken da hun stilte på Arbeiderpartiets liste til kommunestyrevalget i 2007.

Simonsen ble i 2019 tildelt Kongens fortjenstmedalje.

 Bibliografi 
 Simonsen, Bjørg (red.): Langt mot nord – midt i verden. Mo i Rana, 1999, Nasjonalbiblioteket, ISBN 82-7965-017-2

 Referanser 

 Eksterne lenker 


Kategori:Ap-ordførere i Nordland
Kategori:Ordførere i Rana
Kategori:Kongens fortjenstmedalje
Kategori:Personer fra Rana kommune